stanford-oval/wikipedia huggingface dataset:
Sber Bank

| Sber Bank |
| --- | --- |
Yritysmuoto:  osakeyhtiö OAO
Perustettu:  1923
Kotipaikka:  Bulvar imeni Muljavina 6, 220005 Minsk,  Valko-Venäjä
Toimiala:  Pankki
Liikevaihto:   (2012)
Nettotulos:   (2012)
Emoyhtiö:  Sberbank-pankkikonserni
Omistaja:  pääomistaja: Sberbank, Venäjä: 93,27 %
Kotisivu:  www.bps-sberbank.by
Huomioitavaa:  SWIFT-koodi: BPSBBY2X
Infobox OKVirheellinen NIMI-arvo: 
BPS-Sberbank (ven. ОАО Сбер Банк ,  OAO BPS-Sberbank) on Valko-Venäjän viiden suurimman pankin joukkoon kuuluva, Sberbankin eli Venäjän suurimman pankkikonsernin tytäryhtiönä toimiva pankki. BPS-Sberbankin kotipaikka on Minsk.
Pankki on taustaltaan Valko-Venäjän vanhimpia; se perustettiin alun perin vuonna 1923. Neuvostoliiton aikana se toimi valtion infrastruktuurirakentamisen rahoittajana eri nimillä, esimerkiksi vuodesta 1959 se oli Neuvostoliiton rakennuspankin Valko-Venäjän haaraosasto. Vuonna 1991 tämän Valko-Venäjän valtiolle siirtyneen haarapankin pohjalta muodostettiin osakeyhtiö nimellä Belpromstroibank, ja osakkeiden kauppa avattiin, joskin määräysvalta pysyi valtiolla. Vuonna 2009 Valko-Venäjä myi 93,27 prosenttia pankin osakepääomasta Venäjän suurimmalle pankille Sberbankille ja yhtiön nimi lyhennettiin muotoon BPS-Bank. Lokakuussa 2011 pääomistaja muutti pankin nimen muotoon BPS-Sberbank.
Vuoden 2013 ensimmäisellä neljänneksellä se oli Valko-Venäjän 3. suurin pankki, jota suurempia olivat vain Valko-Venäjän hallitsemat valtiolliset Belarusbank ja Belagroprombank. [lähde? ]
Aiheesta muualla

Commercial Banks: Company Overview of Open Joint Stock Company "BPS-Sberbank" (englanniksi) (businessweek.com)
Idea Bank takes lead at BUSINESS NEWS Banks’ Efficiency Ratings for Q1 2013 (Arkistoitu – Internet Archive) (englanniksi) (doingbusinessby.com)
Science Citation Index

Science Citation Index (Luonnontieteiden viittausindeksi) eli SCI on yhdysvaltalaisen Eugene Garfieldin kehittämä, vuonna 1964 julkaistu  tietokanta, joka on sittemmin yksityistetty liiketoiminnaksi, ja jonka oikeudet nykyisin omistaa Clarivate-yhtiö.
Laajennetty, internetissä toimiva versio Science Citation Index Expanded (SCIE) kattaa noin 9 200 lehteä, joita pidetään johtavina tiedelehtinä luonnontieteiden ja tekniikan alalla. Pääosa indeksin lehdistä on englanninkielisiä, mikä korostaa englanniksi tehtyjä julkaisuja.
Aiheesta muualla

Introduction to SCI (Arkistoitu – Internet Archive)
Master journal list (Arkistoitu – Internet Archive)
SciTE

| SciTE |
| --- | --- |
 C++-koodia SciTEssä
Kehityshistoria
Vakaa versio:  5.3.7 (26. heinäkuuta 2023)
Tiedot
Ohjelmistotyyppi:  tekstieditori
Alusta:  Windows, Linux
Lisenssi:  Historical Permission Notice and Disclaimer
Aiheesta muualla
scintilla.org/SciTE.html
SciTE on pääasiassa ohjelmointiin tarkoitettu tekstieditori. Sisäisesti se käyttää Scintilla-komponenttia lähdekoodin käsittelyyn. Alun perin SciTE kehitettiin demonstroimaan Scintillaa.
SciTE on vapaa ohjelmisto ja saatavilla Microsoft Windowsille sekä Linuxille.
Aiheesta muualla

Virallinen sivusto
Rosario + Vampire

| Rosario + Vampire |
| --- | --- |
ロザリオとバンパイア   (Rozario to Banpaia)
Genre: Shōnen 
Manga: Rosario + Vampire
Tekijä: Akihisa Ikeda
Julkaisija:  Shueisha    Viz Media    Planeta DeAgostini    Tonkam
Sarjajulkaisulehti:  Monthly Shōnen Jump, Weekly Shōnen Jump, Jump Square
Ensimmäinen painatus: 2004 – 2007
Kirjojen lukumäärä: 10 
Manga: Rosario + Vampire Season II
Tekijä: Akihisa Ikeda
Julkaisija:  Shueisha    Tonkam
Sarjajulkaisulehti:  Jump Square
Ensimmäinen painatus: 2007 – jatkuu
Kirjojen lukumäärä: 8 
TV-anime: Rosario + Vampire
Ohjaaja: Takayuki Inagaki
Studio:  Gonzo
Lähetyskanavat: 
Alkuperäinen lähetyskierros: 3. tammikuuta 2008 – 27. maaliskuuta 2008
Jaksojen määrä: 13 
TV-anime: Rosario + Vampire Capu2
Ohjaaja: Takayuki Inagaki
Studio:  Gonzo
Lähetyskanavat: 
Alkuperäinen lähetyskierros: 2. lokakuuta 2008 – 24. joulukuuta 2008
Jaksojen määrä: 13 
Peli: Rosario + Vampire Tanabata no Miss Yōkai Gakuen
Pelin tuottaja: Dimps Digital innovator
Genre: Visual novel
Laitealustat: Nintendo DS
Julkaisupäivämäärä: 2008 
Rosario + Vampire (jap. ロザリオとバンパイア, Rozario to Banpaia) on japanilainen mangasarja, jota julkaistiin alun perin Monthly Shōnen Jumpissa vuosina 2004-2007. Lisäksi yksi sen erikoiskappaleista julkaistiin Weekly Shōnen Jumpissa syyskuussa 2007. Saman vuoden marraskuussa manga jatkui Jump Squaressa, missä sitä julkaistaan yhä.
Sarjan animeversio kantaa myös samaa nimeä ja sen ensimmäistä tuotantokautta esitettiin Japanissa vuoden 2008 tammikuusta maaliskuuhun. Sarjan toinen tuotantokausi sai puolestaan nimekseen Rosario + Vampire Capu2 ja sen ensimmäinen jakso esitettiin 2. lokakuuta 2008 ja viimeinen jakso taas esitettiin 24. joulukuuta 2008.
Juoni

Aono Tsukune on keskinkertainen oppilas, joka ei pääse yksityiskouluun arvosanojensa takia. Ainoa koulu mihin hänet lopulta hyväksytään ilmeneekin salaiseksi yliluonnollisten olioiden (yōkai) oppilaitokseksi, joka on piilossa ihmisiltä. Ensimmäinen Tsukunen tapaama oppilas on Akashiya Moka, jonka kanssa hän ystävystyy, sillä Moka on vampyyri ja pitää Tsukunen veren mausta. Tsukune saakin pian tietää, että hänet oli hyväksytty kouluun vahingossa ja on tiettävästi sen ainoa ihmisoppilas. Hänelle myös valkenee etteivät useimmat hirviöt ole kovinkaan ystävämielisiä ihmisiä kohtaan, joten hän päättää salata todellisen luontonsa muilta.
Huolimatta Mokan vampyyrin olemuksesta, hän on ystävällinen tyttö ja Tsukune pian ihastuu häneen. Tsukune päättää pysyä koulussa ollakseen ihastuksensa lähellä, vaikka joutuukin kohtaamaan useita vaaroja. Hän myös oppii pian, että kun hän poistaa Mokan kaulalla olevan ristin, tämä muuttuu supervampyyriksi, yhdeksi koulun vahvimmista olennoista. Tällöin myös Mokan persoonallisuus muuttuu täysin ja hänestä tulee kylmä ja armoton. Moka ei kuitenkaan voi itse poistaa tätä ristiä vaan Tsukune on ainoa henkilö joka voi tehdä niin ja hänkin ainoastaan hätätilanteessa. Ajan myötä Tsukune ja Moka saavat useita uusia ystäviä ja vihollisia eläessään akatemiassa.
Musiikki > Rosario + Vampire

Alkumusiikki:

Nana Mizuki – "COSMIC LOVE" (jaksot 2-12)
Loppumusiikki:

Nana Mizuki – "COSMIC LOVE" (jaksot 1 ja 13)

Nana Mizuki – "Dancing in the Velvet Moon" (jaksot 2-12)
Hahmokohtaiset kappaleet:

Nana Mizuki – "Akai Jounetsu (Red Passion)"

Nana Mizuki – "Akai SWEET PEA (Red Sweet Pea)"

Misato Fukuen – "Nagisa no Deka MELON (Big Melons on the Beach)"

Misato Fukuen – "Toki ni Ai wa" (Time Will be as Love)"

Kimiko Koyama – "MAGICAL ROMANCE" 

Kimiko Koyama – "DELICATE ni Suki Shite"
Musiikki > Rosario + Vampire Capu2

Alkumusiikki:

Nana Mizuki – "DISCOTHEQUE"
Loppumusiikki:

Nana Mizuki – "Trinity Cross"
Sakke Vallius

| Sakke Vallius> Henkilötiedot |
| --- | --- |
Syntynyt: 17. joulukuuta 2002 (ikä 21) Lieksa, Suomi
Kansalaisuus:   Suomi
Jääkiekkoilija
Pelipaikka:  oikea laitahyökkääjä
Maila:  vasen
Pituus:  172 cm
Paino:  78 kg
Seura
Seura:  KalPa
Sarja:  SM-liiga
Pelinumero:  21
Pelaajaura
Pääsarjaura:  2022–
Aik. seurat:  Hurtat (III-div.) IPK (Mestis)
Sakke Anselmi Vallius (s. 17. joulukuuta 2002 Lieksa) on suomalainen jääkiekkoilija, joka edustaa SM-liigajoukkue KalPaa. Hän on pelipaikaltaan oikea laitahyökkääjä.
Ura

Vallius on Lieksan Hurttien kasvatti. Hän toimi kaudella 2017–2018 seuran C-nuorten varakapteenina. Vallius onnistui tekemään C-nuorten Mestiskarsinnoissa 17 ottelussa peräti yli neljän pisteen ottelukohtaisella pistekeskiarvolla tehot 47+28=75. Hän pelasi kauden aikana myös vain 15-vuotiaana yhden ottelun Hurttien miesten joukkueessa III-divisioonassa. Vallius pelasi myös kolme ottelua lainalla Jokipoikien C-nuorten SM-sarjajoukkueessa.
Kaudeksi 2018–2019 Vallius siirtyi KalPaan. Hän nousi kaudella 2019–2020 seuran B-nuorten kapteeniksi. Vallius voitti koko B-nuorten SM-sarjan jäähypörssin 149 minuutillaan. Kaudella 2021–2022 hän nousi KalPan U20-joukkueen varakapteeniksi. Vallius sijoittui 98 minuutillaan koko U20 SM-sarjan jäähypörssissä toiseksi edellään vain TUTO Hockeyn Niclas Karjalainen. Hän jakoi kuudella osumallaan koko sarjan pudotuspelien maalipörssin voiton Lukon Niklas Ylitalon kanssa. Vallius voitti kauden päätteeksi U20 SM-hopeaa.
Kaudella 2022–2023 Vallius oli 14 osumallaan KalPan U20-joukkueen toiseksi paras maalintekijä Veikka Hahlin jälkeen. Hän debytoi samalla kaudella myös seuran SM-liigajoukkueessa, jossa Vallius pelasi kahdeksan runkosarjaottelua ilman tehopisteitä. Hänet nostettiin joukkueen kokoonpanoon vain pari tuntia ennen 2. marraskuuta 2022 Pelicansia vastaan pelattua ottelua, kun Tuomas Kiiskinen loukkaantui. Vallius merkittiin KalPan nelosketjun vasempaan laitaan Severi Immosen ja Andreas Okanyn viereen. Hän sai ottelussa jääaikaa 12.04 minuuttia. Helmikuussa 2023 KalPa lainasi Valliuksen Mestis-joukkue Iisalmen Peli-Karhuihin, jossa hän pelasi kauden loppuun tehden 12 runkosarjaottelussa tehot 2+3=5 ja neljässä playoff-ottelussa yhden syöttöpisteen.
Huhtikuussa 2023 Vallius teki KalPan kanssa 2+1-vuotisen SM-liigasopimuksen. Lokakuussa seura lainasi hänet IPK:n Mestis-joukkueeseen, jossa Vallius pelasi suurimman osan kaudesta 2023–2024 tehden 26 runkosarjaottelussa tehot 7+7=14. Hänen maaleistaan kolme syntyi alivoimalla ja Vallius jakoi sarjan alivoimamaalipörssin voiton Jokereiden Oskari Kalajanniskan kanssa. Vallius pelasi kauden aikana SM-liigassa seitsemän runkosarjaottelua ilman tehopisteitä. Hän pelasi osan kaudestaan myös yli-ikäisenä KalPan U20-joukkueessa.
Muuta

Vallius valmistui merkonomiksi Savon ammattiopistosta keväällä 2022.
Röntgenhoitaja

| Röntgenhoitaja |
| --- | --- |
 Röntgenhoitaja, tässä oikealla, on esimerkiksi mammografian ammattilainen.
Tyyppi:  Ammatti
Toimiala:  Terveydenhuolto
Koulutus:  Ammattikorkeakoulu
Työpaikka:  Sairaala, Terveyskeskus,Yksityinen terveydenhoito
Lähinimikkeitä:  Apulaisosastonhoitaja, Bioanalyytikko, Ensihoitaja, Fysioterapeutti, Kätilö, Osastonhoitaja, Sairaanhoitaja,  Terveydenhoitaja
Röntgenhoitaja on lääketieteellisen kuvantamisen ja säteilynkäytön ammattilainen. Röntgenhoitajan koulutus Suomessa on alempi korkeakoulututkinto ja hoitoalan erityiskoulutus, jonka voi suorittaa ammattikorkeakoulussa radiografian ja sädehoidon koulutusohjelmassa.
Historia

Suomessa röntgenhoitajia alettiin kouluttaa 1950-luvulla.  Silloin nimike oli röntgentekninen apulainen ja koulutus kesti vuoden. Röntgenhoitajaksi nimeke muuttui 1960-luvulla, jolloin koulutus muuttui kaksivuotiseksi. 1970-luvulla koulutus piteni 2,5-vuotiseksi, ja niin kutsuttu vanhamuotoinen röntgenhoitajakoulutus jäi historiaan vuoden 1987 keskiasteen koulu-uudistuksen myötä.
1990-luvulla röntgenhoitajakoulutus siirtyi muiden terveysalan koulutusten tapaan ammattikorkeakouluihin. Tutkintonimikkeeksi tuli nykyinen "röntgenhoitaja (AMK)", ja koulutuksen kestoksi vakiintui 3,5 vuotta. Koulutusohjelma nimettiin radiografian ja sädehoidon koulutusohjelmaksi.
Koulutus

Nykyään röntgenhoitajan koulutus kestää 3,5 vuotta ja virallinen tutkintonimike on "röntgenhoitaja (AMK)". Alaa opiskellaan radiografian ja sädehoidon koulutusohjelmassa kuudessa eri ammattikorkeakoulussa, joista yksi on ruotsinkielinen. Opintojen laajuus on 210 opintopistettä, josta 75 op suoritetaan käytännön harjoittelussa työelämässä.
Koulutuksen pääpaino on radiografiatyössä, mutta opintoihin kuuluu myös paljon säteilyfysiikkaa, säteilyturvallisuutta, hoitotyötä, anatomiaa ja laitetekniikkaa.  Lisäksi röntgenhoitajaopiskelijat lukevat myös lääketieteellisiä aineita, ruotsia, englantia, terveydenhuoltoalan lainsäädäntöä sekä harjoittelevat ensihoitoa ja lääkehoitoa.
Työ

Röntgenhoitajan nimikkeestä saa helposti hyvin suppean kuvan siitä, mitä hän tekee työkseen. Tavallisten röntgenkuvausten lisäksi röntgenhoitajat suorittavat magneettikuvauksia, tietokonetomografiakuvauksia, mammografioita, isotooppikuvauksia ja -hoitoja ja antavat sädehoitoa.  Lisäksi röntgenhoitajat avustavat ultraäänitutkimuksissa, läpivalaisututkimuksissa ja angiografioissa.  Röntgenhoitajat toimivat yhteistyössä radiologien ja sairaalafyysikoiden kanssa. Röntgenhoitajan työajat ja työvuorot vaihtelevat työpaikasta riippuen.
Aiheesta muualla

Ammatinnetin kuvaus työstä (Työ- ja elikeinotoimisto)
Rosario Castellanos

| Rosario Castellanos |
| --- | --- |
 Rosario Castellanosin rintakuvapatsas UNAM-yliopistolla Méxicossa
Henkilötiedot
Koko nimi:  Rosario Castellanos Figueroa
Syntynyt: 25. toukokuuta 1925 México, Meksiko
Kuollut: 7. elokuuta 1974 (49 vuotta) Tel Aviv, Israel
Kansalaisuus:  meksikolainen
Ammatti:  runoilija, kirjailija, diplomaatti
Puoliso:  Ricardo Guerra Tejada
Kirjailija
Äidinkieli: espanja
Pääteokset:  Balún Canán    Oficio de tinieblas
Aiheesta muualla
Löydä lisää kirjailijoitaKirjallisuuden teemasivulta
Rosario Castellanos Figueroa (25. toukokuuta 1925 México – 7. elokuuta 1974 Tel Aviv) oli meksikolainen runoilija, kirjailija ja diplomaatti. Hänen on mainittu olleen yksi Meksikon merkittävimpiä 1900-luvun kirjailijoita ja meksikolaisen feminismin vahvimpia ääniä.
Castellanosilta on suomennettu ainoastaan katkelma esikoisteoksesta Balún Canán. Teos ilmestyi vuonna 1966 Matti Rossin suomennoksena osana Tammen kustantamaa Kolmas maailma -kokoelmaa.
Elämä

Rosario Castellanos syntyi Meksikon pääkaupungissa Méxicossa. Hän vietti lapsuutensa perheensä kahviplantaasilla Comitánissa, joka sijaitsee Meksikon eteläisimmässä osavaltiossa Chiapasissa Guatemalan rajan lähettyvillä. Castellanosin perhe menetti 1940-luvulla merkittävän osan suuresta maaomaisuudestaan presidentti Lázaro Cárdenasin hallinnon toteuttamassa maatalousreformissa ja maanjaossa, jonka jälkeen perhe päätti muuttaa takaisin Méxicoon. Castellanosin molemmat vanhemmat kuolivat vuonna 1948 vain yhden kuukauden aikana. Castellanos hakeutui opiskelemaan Universidad Nacional Autónoma de Méxicoon, jossa hän liittyi 1950-luvun sukupolvena tunnettuun nuorten kirjailijoiden ryhmittymään. Castellanos valmistui vuonna 1950 maisteriksi pääaineenaan filosofia. Hän julkaisi ensimmäisen runoteoksensa Trayectoria del polvo jo ennen valmistumistaan vuonna 1948.
Castellanosin ensimmäisen romaani, omaelämäkerrallisena pidetty Balún Canán ilmestyi vuonna 1957. Vuonna 1958 Castellanos avioitui filosofian professorin Ricardo Guerra Tejadan kanssa. Pariskunta sai pojan vuonna 1961. Avioliitto kuitenkin päättyi 1970-luvun alussa aviomiehen uskottomuuden vuoksi. Castellanos työskenteli kirjallisen uransa ohella opettajana muun muassa alma mater -yliopistossaan 1960-luvulla. Castellanos halusi avioliiton kariutumisen jälkeen muutoksen omaan ja poikansa elämään, jonka myötä hän päätyi vuonna 1971 ottamaan vastaan tehtävän Meksikon suurlähettiläänä Israelissa. Diplomaatin työnsä ohella Castellanos kirjoitti Israelissa useita teoksia ja myös opetti Latinalaisen Amerikan kirjallisuutta Jerusalemin heprealaisessa yliopistossa.
Castellanos kuoli vuonna 1974 Tel Avivissa. Kuolema oli tapaturmainen, sillä Castellanos kuoli saatuaan sähköšokin vaihtaessaan lamppua. Jotkut ovat epäilleet kuoleman johtuneen itsemurhasta. Castellanosin ruumis lennätettiin Meksikoon, jossa hän sai valtiolliset hautajaiset.
Tunnustukset

Rosario Castellanosin mukaan on nimetty puisto ja julkinen kirjasto Méxicon Cuajimalpa de Morelosissa.
Aiheesta muualla

Kuvia tai muita tiedostoja aiheesta Rosario Castellanos Wikimedia Commonsissa
SCSK Corporation

| SCSK Corporation |
| --- | --- |

Yritysmuoto:  Julkinen osakeyhtiö
Osake:  TYO: 9719
ISIN:  JP3400400002
Perustettu:  1969
Avainhenkilöt:  Masao Tabuchi
Kotipaikka:  Kōtō, Tokio, Japani
Toimiala:  maailmanlaajuinen
Tuotteet:  ohjelmistoteollisuus
Liikevaihto:  323,9 mrd. jeniä
Henkilöstö:  14 398
Kotisivu:  www.scsk.jp
Infobox OKNimi-testi OK: 
SCSK Corporation on Japanilainen järjestelmäintegraattoreiden liiketoimintaa harjoittava yritys. Se on yksi JPX Nikkei 400:n kuuluisista brändeistä. Yrityksen suurin osakkeenomistaja oli  Sumitomo Corporation. Yritys omisti myös CSK Labsin, josta tuli myöhemmin CRI Middleware, ja vuonna 1997 CSK auttoi ASCII:n pääomasijoituksissa.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
SCSK
Siikamäki-Peiposjärvi

Siikamäki-Peiposjärvi, kaikenkokoisten kotien kylä, on entisen Pieksämäen maalaiskunnan alueella oleva kahden kylän, Peiposjärven ja Siikamäen muodostama kokonaisuus, josta tuli Suomen vuoden kylä 2008.
Kylässä toimii vuonna 1959 perustettu urheiluseura Peiposjärven Visa, jonka toiminta alkoi yleisurheilulla. Myöhempiä lajeja ovat pesäpallo, naisvoimistelu ja jalkapallo. Nykyään pelataan kesäisin pesäpalloa, harjoitetaan voimistelua Peiposjärven koululla sekä ylläpidetään Lasten ja Nuorten discoa. Peiposjärven koulu on Pieksämäen vanhin. Se perustettiin 1899.
Muita yhdistyksiä ja yhteisöjä ovat urheiluseuran lisäksi mm. Maaveden maa- ja kotitalousseura ry, Peiposjärven 4H-kerho ja metsästysseura.
Kylässä järjestetään vuosittain kesällä nostalgiailtamat.
Siikamäen rautatieasema sijaitsee kylän alueella. Henkilöliikenne asemalle lopetettiin 1989. Siikamäen postikonttori toimi samassa aseman yhteydessä vuodesta 1913 vuoteen 1991, jona aikana Siikamäellä oli oma postileimansakin. Myös Peiposjärvellä on ollut oma postileimansa vuoteen 1984 asti.
Slovenský krasin kansallispuisto

| --- | --- |
Sijainti:   Tatranská Javorina (d) Slovakia
Pinta-ala:  343,5 km2 
| --- | --- |
Tyyppi:  Kansallispuisto 
Perustettu:  2002 
muokkaa - muokkaa wikitekstiä - muokkaa Wikidataa
Slovenský krasin kansallispuisto on Slovakiassa sijaitseva kansallispuisto. Sen alueella sijaitsee samanniminen vuoristo, joka jatkuu Unkarin puolella Aggtelekin kansallispuiston alueella. Vuoriston alueella on satoja kalkkikiviluolia, joista 712 on Unescon maailmanperintölistalla. Osa luolista kuuluu Bradla-Dominican luolastoon, josta neljäsosa on Slovakian puolella ja joka on kaikkiaan 21 kilometrin pituinen. Luolaston alueella on paljon tippukiviä. Puiston alueella on myös Combasekin ja Ochtinskán luolat. jCombasekin luolan sisällä on tehty speleoterapiaa luolan runsaan ilmankosteuden ja pysyvän luonteisen lämpötilan vuoksi. Ochtinskán luola sisältää argoniittia, jota sisältäviä luolia on vain muutama maailmassa. Argoniitista muodostuu kidemuodostelmia. Luolien lisäksi puiston alueella on luolien lisäksi Zádielska tiesňavan rotko ja Zádielska planinan ylänkö.
Saab 95

| Saab 95 |
| --- | --- |
 Saab 95 V4 (1974)
Valmistustiedot
Valmistusmaa:   Ruotsi  Suomi
Valmistaja:  Saab
Valmistusvuodet:  1959–1978
Korimalli:  3-ovinen farmari
Muotoilija:  Sixten Sason
Edeltäjä:  Saab 93
Tekniset tiedot
Henkilöluku:  7
Moottori:  kaksitahtinen (1959–1966) nelitahtinen V4 (1967–1978)
Teho:  38 hv (1959–1966),  65 hv (1975–1977),  68 hv (1978)
Vääntö:  115 Nm
Huippunopeus:  155 km/h
Polttoaine:  bensiini
Vaihteisto:  4-vaihteinen manuaali
Mitat
Massa:  946 kg
Pituus:  4 270 mm
Leveys:  1 580 mm
Korkeus:  1 470 mm
Saab 95 on Saabin vuosina 1959–1978 valmistama henkilöautomalli. Se oli farmariversio Saab 93:sta. Vuonna 1960 esiteltiin vielä Saab 96, joka pohjautui 93:een ja 95:een.
Tuotanto

Kartanoautoksi kutsuttu Saab 95 esiteltiin toukokuun puolivälissä 1959. Sen ilmestymisestä oli tihkunut tietoja jo vuosien ajan, mutta vasta aivan vuosikymmenen lopussa huhut saivat faktaa ympärilleen. Auton muotoilun suunnitteli Saab 92:n ja 93:n tavoin Sixten Sason. Auto oli hyvin poikkeavan näköinen ja se sisälsi vaikutteita Chevrolet Nomadin vuoden 1955 mallista.
Mallin valmistus lopetettiin Suomessa vuonna 1976 ja Ruotsissa 1978. Viimeistä 95-mallia tehtiin Suomessa vain 80 kappaletta. Viimeinen Suomessa valmistunut 95 sijaitsee museoautona Nokialla, kun taas viimeinen Ruotsissa valmistunut Saab-museossa Trollhättanissa.
Suomessa Tele käytti harmaita Saab 95 -malleja vuoteen 1976 asti.
Ominaisuudet

Moottoriksi autoon tuli alun perin kaksitahtinen, kolmesylinterinen 750-kuutioinen kone. Erikoista oli auton laaja käyttömahdollisuus. 95:tä tarjottiin lisäistuimella varustettuna, jolloin siitä tuli suurperheelle sopiva seitsemän hengen auto. Mallin onkin sanottu tarjonneen hyvät tilat ja luotettavan kulkuneuvon kohtuulliseen hintaan. Vaihteistona oli ensi kertaa neliportainen laatikko. Kun Saab 96 tuli markkinoille, 95-malli muuttui ja alkoi käyttää samoja perusosia ja tekniikkaa kuin 96. Siihen vaihdettiin esimerkiksi vuonna 1967 nelitahtinen V4-moottori.
Galleria

Saab 95 (1961).
Saab 95 1960-luvulta.
1970-luvun alkupuoliskon malli.
1970-luvun puolivälin 95 poliisiautona.
Vuosimalli 1978.
Auto kuvattuna takaa.
SC Austria Lustenau

Seuran logo
SC Austria Lustenau on vuonna 1914 perustettu jalkapalloseura Lustenausta, Itävallasta. Sen edustusjoukkue pelaa kaudella 2018–2019 maan toiseksi korkeimmalla sarjatasolla 2. Ligassa. Seuran kotikenttänä toimii 8 800 katsojaa vetävä Reichshofstadion.
Entisiä pelaajia

Alex Pastoor (1998–2001)
Sebastian Strandvall (2015)
Rough Cutt

Rough Cutt on yhdysvaltalainen heavy metal -yhtye. Sen perusti kolme Ratt-yhtyeestä eronnutta jäsentä vuonna 1981. Rough Cuttilta on ilmestynyt kolme levyä vuosina 1985, 1986 ja 1996.
Kokoonpano

Paul Shortino - laulu
Amir Derakh - kitara, koskettimet
Chris Hager - kitara
Matt Thorr - basso, taustalaulu
Dave Alford - rummut, taustalaulu
Diskografia

"Used And Abused" ja "A Little Kindness" (1981)
Rough Cutt (1985)
Wants You! (1986)
Rough Cutt Live (1996)
Anthology ( 2008)
The Fiddler Sessions '84 (2019)
Siikaluoto

Componentan vanhaa toimitilaa Siikaluodon kaupunginosassa. Taustalla näkyy K-Citymarket.
Siikaluoto (ruots. Sikören) on Pietarsaaren uusin kaupunginosa. Kaupunginosa käsittää lähinnä Componentan entiset teollisuus- ja varastoalueet. Componenta luopui alueesta vuonna 2014, minkä jälkeen sinne on suunniteltu uutta kaupunginosaa.
Tällä hetkellä Siikaluodossa on tyhjien teollisuusrakennusten lisäksi kaksi kauppakeskusta sekä pienteollisuutta.
Vuonna 2019 aloitettiin ratapihan alikulun rakentaminen, joka yhdistää Siikaluodon ja ydinkeskustan. Alikulun uskotaan vauhdittavan Componentan alueen rakentumista. Alueelle on kaavailtu muun muassa asuntoja, työpaikkoja ja jalkapallostadionia. Alikulku avattiin liikenteelle lokakuun lopulla 2020.
Seo Ji-hye

| Seo Ji-hye |
| --- | --- |

Henkilötiedot
Syntynyt: 24. elokuuta 1984 (ikä 40) Soul, Korean tasavalta
Ammatti:  näyttelijä
Näyttelijä
Aktiivisena:  2003–
Aiheesta muualla
IMDb
Seo Ji-hye (hangul: 서지혜, s.  s. 24. elokuuta 1984  Soul, Korean tasavalta) on korealainen näyttelijä. Hän on näytellyt muun muassa seuraavissa televisiodraamoissa ja -sarjoissa:
2010: Kim Soo-Ro
2014: Punch televisiosarja
2019–2020: Crash Landing on You (Sa-rang-eu bul-sa-chak)
2020: Dinner Mate.
Salmon

Salmon voi merkitä seuraavia:
Paikkoja

Salmon, kaupunki Idahossa, Yhdysvalloissa
Salmon-joki, joka virtaa Salmonin kaupungin läpi.
Laivoja

Salmon-luokka (hävittäjä), torpedovenehävittäjäluokka
HMS Salmon (1895), Salmon-luokan torpedovenehävittäjä
HMS Salmon (1916), R-luokan hävittäjä
HMS Salmon (N65), S-luokan sukellusvene
Salmon-luokka (sukellusvene), sukellusveneluokka
USS Salmon, kolmen sukellusveneen nimi
Henkilöitä

Colin Salmon (s. 1962), brittiläinen näyttelijä
Glen Salmon (s. 1977), eteläafrikkalainen jalkapalloilija
Nathan Salmon (s. 1951), yhdysvaltalainen filosofi
Wesley C. Salmon (1925–2001), yhdysvaltalainen filosofi
Yannick Salmon (s. 1990), yhdysvaltalais-jamaikalainen jalkapalloilija
Joanna Pettet, o.s. Salmon (s. 1942), brittiläinen näyttelijä
Salmon P. Chase (1808–1873), yhdysvaltalainen poliitikko ja asianajaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Salmon”, voi hakea sivunnimihaulla, laajalla sivunnimihaulla tai tekstihaulla.
Sbandy

| Sbandy |
| --- | --- |

Perustettu:  1995
Paikkakunta:  Lahti
Miesten päävalmentaja:  Harri Nyman   Harri Mäkelä
Naisten päävalmentaja:  Jan Lindström
Sbandy on lahtelainen salibandyn erikoisseura, jolla on myös cheerleading-toimintaa. Seuran sekä miesten että naisten edustusjoukkueet pelaavat Suomen toiseksi korkeinta sarjatasoa I-divisioonaa. Seuralla on myös sekä miesten että naisten kakkosjoukkueet. Juniorijoukkueita on A-F pojissa ja A-D tytöissä.